扬袂起舞歌
少室灵妃 (Ming)
悠悠浩劫兮，逐逝波。茫茫大地兮，崇者山而卑者阿。何人世之迷昧兮，鹜于名利而纷拿。岂知太清之上更有神凝气谧超世乎，尘劫之外终乾坤而不磨。只俄顷兮，可以遍游于九有，笑尘世之百龄兮，仅刹那。子不见夫樵者观奕兮，烂其柯。是知清虚之理莫测，神仙之乐居多。抽子之佩慨且歌，于焉不醉兮，如此良夜何。